જો અફવાઓની માનીએ, તો કૅટરીના કૈફ આજે મુંબઈથી જ નહીં, પણ ભારતથી પણ બહાર વિદેશમાં છે કે જ્યાં તેઓ પોતાના પ્રેમી રણબીર કપૂર સાથે જન્મ દિવસની ઉજવણી કરવાના છે. સૂત્રોના જણાવ્યા મુજબ - કૅટરીનાએ બૅંગ બૅંગ ફિલ્મ માટે પોતાનું શૂટિંગ આટોપી લીધુ છે અને તેઓ ફ્રાંસ ખાતેના કોર્સિકા પહોંચી ગયા છે કે જ્યાં રણબીર કપૂર પોતાની એક્સ ગર્લફ્રેન્ડ દીપિકા પાદુકોણે સાથે પોતાની આગામી ફિલ્મ તમાશા માટે શૂટિંગ કરી રહ્યાં છે.